คนไทยในเบลเยียม ร่วมปั่นถวายพระพร ปั่นเพื่อพ่อ
คนไทยในเบลเยียม ทำกิจกรรม ปั่นเพื่อพ่อ ระยะทาง 5.9 กม. กลางกรุงบรัสเซลส์ ท่ามกลางสายฝน-อุณหภูมิ 7 องศา เพื่อร่วมถวายพระพร ในวโรกาส ในหลวง ทรงเจริญพระชนมายุ ครบ 88 พรรษา,11 ธันวาคม 2558 บุญธง ก่อมงคลกูล ผู้สื่อข่าวไทยรัฐประจำประเทศเบลเยียม รายงานว่า สถานเอกอัครราชทูต ณ กรุงบรัสเซลส์ ประเทศเบลเยียม จัดกิจกรรม ปั่นเพื่อพ่อ (Bike for Dad) เมื่อบ่ายวันศุกร์ที่ 11 ธันวาคม โดยมีการเริ่มลงทะเบียน และรับเสื้อยืด ริสแบนด์ พร้อมเข็มกลัดพระราชทาน ที่สโมสรกีฬากลาโหมเบลเยียม,หลังจากนั้น ผู้เข้าร่วมกิจกรรม ปั่นเพื่อพ่อ ประกอบด้วยข้าราชการสถานเอกอัครราชทูตฯ ข้าราชการทีมประเทศไทย ประชาชนคนไทยที่พำนักอาศัยอยู่ในเบลเยียม และครอบครัว รวมทั้ง Friends of Thailand โดยมีผู้เข้าร่วมกิจกรรม ปั่นเพื่อพ่อ จำนวนกว่า 100 คน โดยทางสถานเอกอัครราชทูตฯ ได้จัดอาหารกลางวันเลี้ยงผู้มาร่วมกิจกรรม เมื่อเวลาประมาณ 13.00 น. ,หลังจากนั้น เอกอัครราชทูตฯ ได้เปิดกรวยต่อหน้าพระบรมฉายาลักษณ์พระบาทสมเด็จพระเจ้าอยู่หัว และนำร้องเพลงสรรเสริญพระบารมี และเพลงสดุดีมหาราชา เพื่อถวายพระพร ในวโรกาสที่ทรงเจริญพระชนมายุ ครบ 88 พรรษา,เวลา 15.00 น. (21.00 น. ตามเวลาประเทศไทย) นายนพปฎล เอกอัครราชทูตฯ นำขบวนปั่นรถจักรยาน ปั่นเพื่อพ่อ (Bike for Dad) ท่ามกลางสายฝนที่โปรยปรายตลอดเวลา ท่ามกลางอุณหภูมิ 7 องศาเซลเซียส ผ่านเข้าในปาร์ก เดอ แทวูเริน (Park de Tervuren) ซึ่งเป็นสวนสาธารณะขนาดใหญ่ เป็นที่ตั้งของพิพิธภัณฑ์แอฟริกากลางที่ใหญ่ที่สุดในโลก เส้นทางการ ปั่นเพื่อพ่อ เป็นระยะทางประมาณ 5.9 กิโลเมตร วนเวียนรอบสวนสาธารณะที่มีสระน้ำใหญ่สวยงามมาก,กิจกรรม ปั่นเพื่อพ่อ ที่กรุงบรัสเซลส์ ประเทศเบลเยียม เสร็จสิ้นเมื่อเวลาประมาณ 15.45 น. ผู้เข้าร่วมกิจกรรม ปั่นเพื่อพ่อ ต่างมีความภาคภูมิใจที่ได้ทำกิจกรรมร่วมกับคนไทยทั้งประเทศ แม้ว่าจะอยู่ไกลในยุโรปก็ตาม เป็นความรู้สึกที่พูดได้ว่า เรามีหัวใจดวงเดียวกัน กับคนไทยทั้งชาติ
คนไทยในเบลเยียม ทำกิจกรรม ปั่นเพื่อพ่อ ระยะทาง 5.9 กม. กลางกรุงบรัสเซลส์ ท่ามกลางสายฝน-อุณหภูมิ 7 องศา เพื่อร่วมถวายพระพร ในวโรกาส ในหลวง ทรงเจริญพระชนมายุ ครบ 88 พรรษา 
#‎BikeforDad‬,Bike for Dad,ขี่จักรยาน,ปั่นจักรยาน,ปิดถนน,คนไทย,เบลเยี่ยม,ปั่นเพื่อพ่อ,บรัสเซลส์,สายฝน,7องศา,ริสแบนด์,เข็มกลัดพระราชทาน,เอกอัครราชทูตฯ,พระบาทสมเด็จพระเจ้าอยู่หัว,ข่าว,ข่าวสังคม,ข่าวภูมิภาค,ไทยรัฐออนไลน์,ข่าวทั่วไทย